Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106860&kokkuvotted=false&jaotusedVaikimisiAvatud=
Timestamp: 2020-05-31 04:44:16+00:00
Document Index: 6656977

Matched Legal Cases: ['Riigikohus ', 'Riigikohus ', '§ 17', '§ 141', 'Riigikohus ', 'Riigikohus ', 'Riigikohus ', '§ 141', '§ 141', 'Riigikohus ', '§ 141', 'Riigikohus ']

3-1-1-87-99 Riigikohus 28.09.1999
Juhul kui tuvastatud tehiolud kinnitavad, et süüdimõistetutel oli ühtne eesmärk toime panna röövimine ja igaüks neist oma kokkulepitud rolli täites tegutses selle eesmärgi saavutamiseks, on röövimine kõigi vastavate koosseisuliste raskendavate asjaolude esinemisel inkrimineeritav igale osavõtjale.
3-1-1-64-99 Riigikohus 15.06.1999
Isikute grupi poolt gaasipüstoli kasutamisega toimepandud röövimise organisaator, kes täideviija ei olnud ja seetõttu grupi koosseisu ei kuulunud, vastutab KrK § 17 lg 4 ja § 141 lg 2 p-de 1 ja 3 järgi.
3-1-1-9-99 Riigikohus 02.02.1999
Röövimise moodustab mitte ainult elule, vaid ka tervisele ohtlik vägivald isiku kallal temalt vara hõivamise eesmärgi.
3-1-1-5-99 Riigikohus 26.01.1999
Ühe isiku poolt asfaldile lükatud kannatanu löömine jalaga pähe ja kehasse teise isiku poolt, millega tekitatakse kannatanu tervisele ohtlik kehavigastus tema vara hõivamise eesmärgil, moodustab grupilise röövimise isegi juhul, kui kannatanu oli süüdlastele võlgu.
3-1-1-49-98 Riigikohus 31.03.1998
Võõra vara hõivamine relvamaketiga moodustab röövimise koosseisu KrK § 141 lg 1 järgi, mitte aga § 141 lg 2 p 3järgi.
3-1-3-9-98 Riigikohus 17.03.1998
Relvamaketi kasutamine vara hõivamiseks ei moodusta röövimist KrK § 141 lg 2 p 3 järgi.
Kaupluse kassasahtli lahtitõmbamine raha hõivamiseks on vara asukohta pääsemist takistanud tõkke kõrvaldamine.
3-1-1-94-97 Riigikohus 09.09.1997
Röövimise korral ähvardusega kasutada vahetult elule või tervisele ohtlikku vägivalda peab ähvardatav tajuma, et ähvardus võidakse kohe täide viia, mistõttu tema elu või tervis on ohustatud.
salajase varguse ülekasvamine avalikuks varguseks
Kui salajase vargusena mõeldud tegu märgatakse enne selle lõpuleviimist ning süüdlane koos varastatuga teokohalt põgeneb hoolimata kannatanu püüdest teda kinni pidada, on salajase varguse katse omandanud avaliku varguse tunnused.
Röövimise korral peab süüdlasel olema tahtlus nii kannatanu elule või tervisele ohtliku vägivallaga ähvardamise kui ka temas niisuguse ohu reaalsuse tunnetamise esilekutsumise suhtes.